# metadata.dc.description.abstract[].value
Fa uns dies, un col·lega de la Catalunya Nord em va comentar, mentre descansàvem de remenar flascons al laboratori i fèiem un cafè, que a França s'ha posat de moda el terme racialisme. Els racialistes, que no vol dir racistes, creuen que la ideologia no prové de processos reflexius, sinó bàsicament de la 'sang', entesa com la pertinença inevitable a un grup ètnic. Dit d'una altra manera, els cognoms, l'origen familiar, són ideològicament rellevants. El terme racialisme va ser encunyat a mitjan segle XIX, i ha rebut tractament teòric per part d'alguns sociòlegs, politòlegs i filòsofs, com els francesos Pierre-André Taguieff i Tzvetan Todorov [...].

# metadata.dc.source[].value
Divulgació i Premsa (Genètica, Microbiologia i Estadística)